Grčke i američke snage sigurnosti danas počinju zajedničke vježbe u Ateni kako bi se pripremili za mogućnost terorističkih napada na ovogodišnjim ljetnim Olimpijskim igrama. “Herkulesov štit 2004” – kako se nazivaju ove vježbe – trajat će dva tjedna.
Organizatori Ljetnih olimpijskih igara strahuju da bi teroristi mogli koristiti takozvanu “prljavu bombu”, koja bi mogla proširiti radioaktivnost preko širokog područja.
U vježbama će sudjelovati 1500 članova grčkih policijskih snaga, obalne straže, vatrogasaca i vojnika, te 400-tinjak američkih komandosa. Inače, Grčka namjerava uložiti 800 milijuna dolara u sigurnosne svrhe na ovogodišnjoj olimpijadi.